Consultaziun geriatrica

Linus Reichlin

Persunas
Reporter (vusch giuvna, dinamica)
Dunna Hürzeler, 94 (vusch tremblanta)

Ramurs da fund: En ina chasa d'attempads

Reporter	Dunna Hürzeler, Vus festegiais oz Voss novantaquatteravel anniversari. 	Pudessas Vus dir ina giada a noss auditurs, nua ch'i fa tut mal a Vus?

Dunna Hürzeler	Gea, nua duess jau entschaiver ... Damai, en la crusch hai jau ch'i tira, en 	il culiez percunter sent jau in squitsch. Il maun dretg fa per cumond, ma il 	sanester trembla adina.

Reporter	Ma quai è bunamain ina poesia, dunna Hürzeler!

Dunna Hürzeler	En il pèz hai jau che brischa, en la schanuglia in tschert furar. La detta-pe 	è smarschida e l'ossa po be anc rumper. Ma uschiglio stuni bain. (Chanta 	a bassa vusch tar inquala melodia): Uschè mirvegliusamain bain ma vai. 	(Chala da chantar). Sche mo mes pulmuns na tschivlassan en tala 	maniera... (Tschessentar)

Translaziun: Dumenic Andry